mteb/NusaParagraphTopicClassification huggingface dataset:
Onde-onde atau dikenal dengan namo jian dui( bahaso tiongkoknyo), sejenis cemilan atao jajanan pasar yang terkenal dan banyak peminatnyo di Indonesia. Onde onde pacak ditemuke di beberapo pasar tradisional maupun penjual di pinggir jalan. Onde-onde dibuat dari tepong terigu atau tepong ketan yang digoreng atau direbos trus bagian luarnyo ditaburi samo biji wijen. Untuk isian dalem onde-onde sudah banyak variannyo, varian aslinyo isi kacang ijo, tapi sekarang varian laennyo yang dikreasike sesuai selero. Ado yang isinyo cokelat, mocha, keju, kacang, ubi dan laen sebagainyo. Kareno ini makanan asalnyo dari tiongkok, onde onde jugo dapet kito temuke di beberao negaro tetanggo mecak malaysia, filipin, vietnam.
june's jurney itu game yang paling aku senengi daei tahun 2018 nyampek sekarang masih aku maenke. Game ini biso ngebantu aku ngilangke stres pikiran. Setiap ado waktu luang aku apsti amen game ini, bahkan amen dihari libur aku nyampek dak tau waktu maenke game ini. Ibaratnyo lah kecanduan samo game june's journey aku galak lupo makan, lupo mandi lokoknyo biso bejam jam didalam kamar cumak maen game june's journey ini. Tapi semenjak aku hamil dan ngelahirke anak memang agak bekurang waktu aku huat amen game ini kernonmemang ado kesibukan aku ngurusi anak. Tapi walaupun aku sibuk samo anak, aku amsih galak nyemoetke waktu buat main game ini pas anak aku tedok misalnyo. Pokoknyo game june's journey ini memnag seru nian dan bikin penasaran.
36 tahun yang lalu pas tanggal 26 April 1986 ado kejadian kecelakaan pembangkit listrik tenago nuklir di chernobyl. Kejadian ini tejadi pas malam hari, waktu itu paro teknisi di pembangkit listrik tenago nuklir lagi ngelkauke uji coba dengan turbin reaktor nuklir. Mereka pengen liat, apo turbin reaktor boso ngeoperasike pompa aer darirat dengan kelembaban tenago. Rombongan teknisi ini dak punyo rencano yang matang dan jugo mereka matike sistem keamanan darurat samo sistem pengaturan dayo reaktor. Bukan disini bae kesalahan mereka, mereka banyak ngelakuke kecerobohan yang akhernyo bikin rekator nuklir ngehasilke energi lebih dari 200 Megawatt dan semaken saro untuk dikendalike. Dan akhernyo meledaklah tempat itu dan nyelakoke beberapo korban meninggal dan luko luko.
Nonton pertandingan sepak bola langsung di stadion memang seru smao bikin tegang. Apolagi amen yang maen merupoke tim keseenengan kito, bakal makin seru dan melok tegang. Suasano distadion memnagvajdi rame samo suatonterikan penonton, yel yel yang dinyanyike penonton, tepok tangan dan teriakan bahagia amen ado salah dikok yang biso nyetak gol. Bahkan kito ngerasoke ketegangan langsung amen tim paporit kito lagi diserang abis abisan, apolagi sampe kebobolan kecewa nian rasonyo. Adrenalin kito melok tepicu dan emosi kito jugo turun naik meloki perjalanan pertandingannyo. Perasaan seneng, marah, gugup, kecewa kito rasoke nian di stadion itu. Apolagi momen tendangan pinalti jantung kito bedebar mecak naem roolcoaster bae .
Dari kelimo sholat limo waktu, sholat subuh memang yang paleng berat dialksanoke bagi kaum muslimim kareno hatus dilakuke sebelum matohari terbit pas kito lagi lemak lemaknyo tedok. Padahal ado banyak keutamaan amen kito ngejalanke sholat subuh secaro rutin diantaranyo barang siapo yang idka ninggalke sholat subuh bakal dapet keberkahan dari Allah SWT, bakal dapet cahayo sempurno pas hari kiamat tibo, Jugo biso dapet ganjaran sholat malem sepenuh waktu, Dibebaske dari uwong munafik dan dapet jaminan dari Allah dna biso ngebesake kito dari api nerako. Dari sekian banyaknyo manfaat yang biso kito dapetke dari ngejalanke sholat subuh, seharusnyo kito biso lebih semangat buat bangun subuh dan ngejalanke sholat subuh.
Pendidikan di Indonesia punyo terobosan baru di bidang teknologi. Teknologi tang teros bekembang ngebuat pendidikan di Indonesia jugo melok bekembang. Minat belajar budak-budak sekolah untuk belajar ilmu robotik makin tumbuh. Bukan cumak budak yang duduk dibangku SMA atau kuliah bae yang minat samo robotik, ternyato dari budak-budak SD jugo banyak yang minat belajar robotik. Akhernyo banyak sekolah sekolah robotik yang bemunculan menawarke macem macem program belajar tentang ilmu robotik. Belajar ilmu robotik ini biso merangsang kreativitas budak-budak dan menyalurke hobinyo. Dengan mengenal robotik, budak budak biso mengaplikasike ilmu matematika, fisika yang dipelajari disekolah dengan kegiatan di sekolah robotik. Pengalaman budak di bidang ilmu pengetahuan dan teknologi jadi bekembang. Ayo buat wong tuo,ajak anak anak untuk begabung ke temoat tempat belajar robotik biar biso meloki perkembangan ilmu pengetahuan dan punyo pengalaman di bidang ilmu pengtahuan dan teknologi.
Buat pecinto video game, sekarang bemaen game ternyato sudah masuk ke cabang olahraga elektronik atau biaso disebut esport. Kareno demam game Mobile legend diseluruh dunio akhernyo tebentuk lah esport ini. Rombongan pemain di esport ini jugo diomongke atlet esport. Biasonyo untuk atlet esport terdiri dari tim yang saling dukung untuk menang. Di Indonesia dewek ternyato ado 7 tim atlet esport mobile legend yang terkenal. Diantaranyo Onic Esport, RRQ Esport, EVOS Esport, Alter Ego Esport, Bigetron Esport, Geek Fam ID, Aura Esport. Dari ke tujut tim esport yang dipunyo Indonesia ini rato rato sering memenangkan lomba di kanacab international untuk bemaen game Mobile legend dan beberapo game laennyo mecak PUBG, Free Fire dan laennyo.
Sebentar lagi bahan bakar gas bakal tegantike samo listrik. Termasuk kompor gas jugo bakal dak tepake lagi digantike samo kompor induksi. Nah ternyato dak segalo alat masak cocok samo kompor induksi kareno permukaan kompor induksi yang rato. Mecak Wajan tradisional dak mungkin biso dipake di panci induksi. Bukan daei segi bentuk bae, tapi jugo bahan bahan panci jugo ado yang dka biso dipake dikompor induksi. Yang biso dipake tuh panci yang bahan dasarnyo dari enamel, besi ataupun bajo. kalopun ado panci yang tebuat dari stenles , aluminium atau kaco masih biso bae dipakek asak kan bagian bawah pancinyo punyo bahan yang ngandung magnetik. Trus amen sekironyo dak galak nak ganti alat masak mungkin biso beli alat induksi listrik buat ditaroh dilapisan bawah biar panas listriknyo pacak tehantarke ke panci.
Taun baru 2022 kemaren, aku samo kance aku puas jalan-jalan bareng ke pantai. Secaro lah lamo kito dak boleh keluar rumah kareno disuruh jago jarak samo pemerintah garo garo covid19. Kami kemaren pegi ke pantai pasir putih Bengkulu. Kareno kami tinggal di curup, untuk ke pantai pasir putih kami nyewo mobil. Kami pegi beenam dari curup , perjalanan kami tempuh sekitar 90KM. Liburan kalo ini memang lah kami rencanoke jauh-jauh ari. Jadi persiapan pulo lah matang. Pas lah nyampe pantai akhirnyo kami ngerasoke penat kami ilang terbayarke samo keindahan pantai pasir putih. Bunyi ombaknyk menenangke hati , ditambah lagi suasano matohari pas nak tenggelem. Warno jingganyo bagus nian bikin mato dak berenti njingoki.
Sistem dropship yang sudha dijelaske itu memang punyo kelemahan jugo. Bejualan tanpo nyetok barang memang ngurnagi resiko kito rugi. Tapi kekurangannyo menurut aku kito dak biso update jumlah barang yang tesedio. Kerno kan kito dak punyo barangnya dna dak tau stocknyo berapo, jadi tekadnag amen ado konsumen yang beli trus kito teruske ke supplier, kadang tibo tibo dapet kabar dari supplier amen barang yang nak dibeli itu suah abes alias dak ngatek stok lagi. Nah amne mak ini kito harus ngejelaske samo pembeli kito. Dan biasonyo banyak pembeli yang dak seneng amen sampe kejadian mak ini. Jadi menurut aku amen kamu lh lamo make susutem dropship, kamu pasti sudah tau barang mano yang penjualannyo bagus. Dan jugo psti kamu punyo duit hasil untung itu biso kamu jadike modal untuk beli barang yang memang banyak peminatnyo, jadike stock buat kamu. Biar dak kejadian barang tibo tibo kosong.
Tempoyak, mungkin banyak yang belom tau apo itu tempoyak. Tempoyak itu merupoke buah durian yang sudah difermentasi. Ini makanan tradisionalnyo wong palembang samo beberapo daerah di kalimantan. Tempoyak biaso divuat sambal dicampur samo teri. Buah durian kan memang cumak panen setahun sekali, tris amen panen kan banyak nian. Nah wargo sumatera selatan biasonyo make durian yang lebih ini untuk di fermentasike biar biso dikonsumsi sepanjang tahum walau lagi idak musim duren. Banyak yang belom tau amen buah durian biso dikonsumsi hasil fermentasinyo. Selain dibuat sambal tempoyak teri, biasonyo jugo dibuat untuk pepes tempoyak ikan nila. Kareno ini fermentasi jadi memang ado raso asem yang kuat di tempoyak, dna raso manis dari buah durennyo.
Pekawenan antara manusio samo robot memang sudah pernah tejadi dibeberapo negaro. Yang bikin heboh ado betino dari Prancis yang nikahi robot buatanyo dewek. Lily memang sudah tetarek samo robot dari mulai umurnyo 19 tahun. Lily memang jarang beinteraksi samo manusio biaso dari dio kecik dan selamo proses perkembangannyo. Lily memnag lebih sering beinteraksi samo robot robot dari dio kecik. Laju si lily keikiran untuk ngebuat robot dan berhasil. Robot buatanyo dikasih namo InMoovator. Lily sudah 4 tahun cumak hidup samo robotnyo bae, dan hal mengejutke dio ngasih oernyataan amen dio jatuh cinta samo robot buatannyo dewek dan lah betunangan. Dio jugo meraso hiduobyo bahagia beaamo InMoovator. Dio berencano nikah samo robotnyo amen pernikahan antar manusio samo robot dilegalke di Prancis.
Dulu mungkin banyak uwong yang ngeremehke uwong yang seneng amen game, bahkan dijamin maso depannyondka cemerlang. Tapi sebenenrnyo dijaman sekarang idka mak itu kenyataanyo. Bahkan dijaman sekarang game ternyato bemanfaat buat anak anak dirumah asalkan porsi maennyondka belebihan. Manfaat amen game yang paling jelas sekarnag adolah biso ngehasilke dutit daei game game yang dimaenke. Kok biso? yo dari konten mane game yang ditaroh di youtibe itu biso ngasilke penghasilan buat yang ngebuat kontennyo. Tapi bukan itu bae, manfaat daei amne game jugo biso mengasah otak untuk biso lebih fokus, melatih kesabaran dan laennyo. Bahkan beberapo game sekarang kah dimasuke ke dalam kategori olahraga elektronik kareno memang banyak manfaat positif yang biso didapet dari maen game.
Akher akher ini memnag laginmarak nian wong make sosial media. Sikok aplikasi yang terbaru tiktok namonyo. Entah banyak nian wong yang bikin konten palsu atau konten konten joged yang dak senonkh. Baru bae denger ceramah ustadz tentang etika bersosialnmedia menurut ajaran Islam. Sebenrnyo memang make sosial media idak haram kalo dipake untuk tujuan yang baek, tapi laen cerito amen dipakeknyo untuk tujuan yang idak baek. Mungkin masih banyak umat Islam yang idak tau atau idka sadar kalo bikin konten yamg diluar ajaran Islam biso bikin nambahi duso. Sebenernyo biso dikategorike haram amen punyo kerjoan mecak selebgram, atau seleb tiktok tapi isi kontennyo bohong, atau isi kontennyo hal haal yang haram.
Mungkin banyak yang baru tau amen sekarang di Indonesia sudah ado mesin pencuci piring yang galak kito jingok di vlog vlog uwong yang tinggal di luar negeri. Nah mesin cuci piring ini sekarang sudah dijual di Indonesia. Nah buat yang baru punyo mesin pencuci piring aku ado tutorial caro nyuci piring make mesin pencuci piring. Pertamo tamo sebelum kamu amsuke piring kotor ke mesin, pastike ngatek siso makanan yang tesiso di piring. Pastike bersih dari siso siso makanan, abes tu baru masuke ke dalam mesin cuci piringnyo. Urutke piring, panci dan laennyo di rak paleng bawah. Dan jugo harus dihadeoke ke arah semprotan aer dan agak dimiringke dulu biar biso bersih seluruh permukaanyo. Nah untuk rak paleng pucuk biso ditaroh gelas, sendok yang kecik kecik. Abes tuh masuke detergen trus tutup mesinnyo.
Hidup dijaman sekarang memang apo apo serba mudah. Sebagai Ibu rumah tangga aku jugo ngerasoke kemudahan buat ngurus rumah. Sekarnag banyak mesin mesin canggih yang biso ngebantu gawean kito dirumah. Bukan cuma mesin cuci bae sekarang ado mesin cuci piring, air fruer buat bikin gorengan yang langsung jadi tanpo minyak, ado jugo robot yang biso bersih bersih rumah mecak nyapu samo ngepel. Pokoknyo dijaman sekarang banyak nian alat rumah tangga yang ngebantu gawean kito jadi lebih mudah. Aku jugo jadi dak usah ngeluarke gaji buat bayar pembantu. Kareno segalo alat elektronik itu tesedio dirumahku. Ngerjoke apo apo sekarang biso jd santay dan dak begitu capek.
Hobi adalah hal yang paling kito senengi kito lakuke pas lagi punyo waktu luang. Tiap uwong pasti punyo hobi masing-masing, aku punyo hobi menarik dan agak jarang alias agak ngeri, yaitu manjat tebing. Aku seneng nian manjat tebing amen aku punyo waktu luang. Sebenernyo hobi ini punyo resiko bahayo kalo salah perhitungan, makonyo untuk yang nak nyubo manjat tebing, aku aksih tips persiapan apo bae yang harus disiapke biar idak ado kesalahan fatal yanga gek mungkin biso kito temui pas proses manjat tebing. yang lertamo kito harus nyiapke fisik samo nyiapke mental. Fisik yang kuat biaso buat kito biso lebih tahan samo rintangan, dan mental yang sehat jugo biso bikin kito tetep fokus pas lagi ngejalani panjat tebing. Setelah latihan fisik diraso cukup, kito jugo harus merhatike persiapan peralatan jangan sampe salah bawa atau kurang peralatan, laji yang terakhir cubo kenali dulu medannyo, dan ukur diri dewek mampu dka buat ndaki tebing itu. Pokoknyo jangan dak serius amen nak melok manjat tebing, kareno hobi kni salah sedikit fatal biso nyawo taruhannyo.
Semenjak diberlakukenyo PPKM samo pemerintah untuk nanggulangi wabah covid 19 ini, mako banyak sekolah, kantor dan temlatbtemlat umum laennyo lado tutup. Nah sekolah abe belajar daei rumah, begawe jugo dari rumah. Nah untuk meloki begawe atau belajar daei rumah ini memang kito harus punyo laptop samo jaringan internet. Kareno itu alat yang biso ngubungke murid murid samo gurunyo. Mungkin amen pegawai rato rato punyo laptop, murid murid jugo mungkin ado yang punyo. Tapi amen murid murid yang kurang mampu, digambah wong tuknyo bukan begawe yang biaso make laptop pasti ngatek laptop dirumahnyo. Jadi aku samo beberapo kawan nak ngajaki kamu kamu yang mudo mudo untuk meloki progam nyedioke laptop buat anak anak yang dak beruntung. Ayo kito bantu mereka dengan nyisihke duit ataupun biso nyumbang laptop bekas buat dibagike ke murid murid yang dak mampu.
Maen game online memang seru nian untuk ngisi waktu luang kito. Bahkan amen lagi amen game yang kito senengi nyampek kadang dak tau waktu. Nah sebenernyo amen kito maen game sampe dak mikir waktu dan terlalu keterganthngan samo game dak baek jugo buat kesehatan mental kito. Memang sesuatu yang dilakuke belebihan itu dka pernah baek. Terutamo untuk budka budak kecik yang sampe ketaguhan maen game nyampek dak inget waktu bahkan kadnag nyampek dak sayang samo duit buat beli beli kebutuhan gamenyo. Fenomena mak ini yang bahaya sebenernyo, jadi bukan manusio yang ngontrol main game, tapi gamenyo yang sudha ngontrol otak manusio. Nah buat wong tuo dirumah, awasi budak budak dirumah jangan sampe kelewatan amen maen game. Jangan pulo dilarang buat maen game, melaenke dibolehke maen dengan catatan ado pembatasan waktu untuk anak anak bemaen game.
Menurut aku untuk mulai jualan online di market place kamu biso coba coba dulu jadi dropshiper. Dropshop tuh metode jualan tanpo nyetok barang, jadi cumak modal poto bae ynag kamu uplod di akun kamu, trus gek men ado yang beli kamu tinggal neruske pesenan ke supplier kamu. Nah abes tuh gek supplier yang kirim barnag ke pembeli kito. Nah menurut aku sistem ini biso buat nyubo nyubo dulu kiro kito mano barang yang banyak peminatnyo. Jadi kamu dak rugi selagi nyubo liat barang barang apo yang memnag laku dipsaran. Kerno kamu dak nyetok barang, ajdinyo kamu dak perlu takut barang kamu dak laku. Selaen itu amen akmu nemu barang yang kiro kiro banyak peminatnyo bolehlah kamu nyubo nyetok barang jugo.
Penting nian kito harus ngebagi waktu antara begawe samo istirahat. Ngasih sedikit waktu luang dari gawean yang kito gaweke sangat penting nian untuk ngejago kesehatan mental samo kesehatan jasmani kito. Kareno kalo kito dak biso nyisoke waktu untuk kito istirahat biso biso kito keno stress dan itu pacak bedamoak buruk buat kito. Stress pacak menyebabke penampilan kito jadi rusak, dan memicu berbagai penyakit. Dan stress biso bae mematike buat pederitanyo. Makonyo perlu memang untuk kito ngelola stress dengan ngeluangke waktu kito untuk kito isi dengan hal hal yang kito senengi dan istirahtke pikirna sejenak dari tekanan idup atau tekanna pekerjaan.
Buat budak yang besak didusun, maso kecik ku memang seru. Kami dak ngenal yang namonyo hp, video game atau sekenisnyo. Kami biaso maen diluar rumah, bekumpul smao kawan kawan. Kareno dulu di dusun aku ado kali, jadi kami seneng berenang trus nyelem dideket kali. Walaupun galak dimarahi smao wong tuo kami, tapi kami tetep bae seneng berenang dikali. Kami biso berennag secaro otodidak, bahkan biso nyelem jugo. Pokoknyo hampir tiap hari abis balek sekolah kami pegi ke kali buat berenan, selain berenang kami jugo seneng mancing ikan dikali. Kadnag melok mamang mamang yang ngejalo ikan make perahu samoan yang dari kayu. Kami pegi mancing bareng bareng. Indahnyo maso kecik dulu amen yang pernah tinggal didusun.
Ternyato uwong indonesia lebih senneg cemilan dari pado makan berat. Temuan ini ditemuke samo Mondelez International lewat survey tentang " The state of Snacking" yang artinyo Negara Cemilan. Surveinyo difokuske ke cemilan kemasan yang berlebel mecak Oreo, Cadbury, samo keju Kraft. menurut hasil surveinyo yang dikeluarke Desember 2019 ini ternyato uwong Indonesia lebih seneng nyemil dibandingke makan makanan berat. " Amper 3 kali sehari wong Indonesia ngemil cemilan. Dibandingke 2,5 sehari untuk makan makanan berat dalem sehari. Sebanyak 75% peserta survey ngaku amen mereka  lebih mudah nyemil diselo-selo kegiatan sehari-hari " ujinyo presiden direktur Mondelez Indonesia, Sachin Prasaad uji dio waktu ngasih keterangan tertulis yang diterimo Health Liputan 6.com.
Korea selatan merupake negaro maju di Asia. Mecak yang kito tau amen belakangan ini budayo korea disenengi di amper seluruh belahan dunio, dak lupo pulo di Indonesia. Setelah meledaknyo drama-drama korea, musik Kpop dari korea, sekarang meledak pulo cemilan dari negeri korea. Mecak yang kito liat di drama korea yang menampelke adegan aktris ataopun aktornyo yang lagi beli cemilan dipinggir jalan. Akhernyo cemilan dari korea melok meledak dan disenengi banyak uwong pecinta korea. Termasuk di Indonesia, banyak nian masyarakat kito yang meloki trend budayo dari negeri gingseng ini. Dak pulo ketinggalan makanan dari korea pulo lah menjamur dijual di Indonesia. Mulai dari restoran korea, makanan kaki limo ala korea, nyampe cemilan ala korea.
Pempek adalah makanan aslinyo wong palembang, nah siapo bae yang dsteng ke palaembang wajib hukumnyo untuk bawa pempek sebagai oleh oleh khas kota palembang. Nah memang ado sikok toko pempek yang paling terkenal di palembang itu adolah pempek candy. Mungkin banyak uwong tau pempek candy amen pegi ke palembang. Tapi menurut aku sebenrnyo ado banyak pempek yang samo enaknyo dengan pempek candy dengan hargo yang elbih murah tapinyo. Ado beberapo tole mcal pempek pak raden dan toko pempek yang amsih kecik kecik dipasar 16 palembang. Kalo aku lebih seneng beli yang hargo miring dnegan kualitas yang samo kareno biso ngehemat bajet untuk oleh oleh.
Olahraga bola kaki merupoke permainan yang disennegi segalo kalangan masyarakat, dak mandnag budka kecik, tuo mudo hampir seneng maen bola kaki. Maen bila memang hobi aku jaman kecik nyampek sekarang, untuk kito ketahui amen bola kaki ini merupoke olahraga yang butuh tim, setiap timnyo harus ado 11 pemain yang amen dilapangan samo beberapo pemain cadangan. Setiap tim harus punyo penjago gawang yang ngejago gawang dari serangan musuh. Dulunyo olahraga ini cuma dimaenke sako lanang bae, tapi sekarnag ini ado pulo sepak bola propesional yang dimaenke samo atlet betino. Bahkan betino betino sekarang banyak jugo yang seneng bola, apolagi aps ado piala dunia kemaren. Banyak betino yang seneng nonton bola di piala dunia kareno memang pemain bola propesional yang punyo bentuk badan menarik. Yang akhernyo bikin rombongan betino histeris dna jadi seneng nonton bola.
Sholat limo waktu merupoke rukun islam yang keduo setelah ngabaco sahadat. Nah ternyato sholat limo waktu ini aasal muasalnyo idak limo waktu dalam sehari. Dalam sejarahnyo perimtah sholat ini diaksih Allah melalui perjalanan Nabi Muhammada SAW pas pegi Isra Miraj. Perjalanan ini berawal dari masjidil aqsha ke masjidil haram yang akhernyo nembus nyampek langit ke tujuh. Awal mulonyo Allah SWT minta ke nabi muhammad untuk umat manusio sholat sebnyak 50 waktu dalam sehari, tapi dalam perjalanan itu nabi muhammad berunding samo nabi musa. Nabi muso ngasih saran kalo sholat 50 waktu keberatan buat manusio, kreno manusio di dunio jugo punyo aktivitas. Akhernyo tawar menawar lagi samo Allah SWT sampek akhernyo Nabi Muhammad dak biso nawar ke Allah SWT kareno Allah SWT lah ngasih potongan banyak nian. Akhernyo ditetapke lah sholat wajib sebanyak limo waktu dalam sehari.
Setelah kito tahu mak mano sejarah sholat limo waktu, harusnyo kito malu samo Allah SWT yang sudah ngasih kito potongan banyak nian untuk sholat. Sehatusnyo kito biso lebih tepat waktu dan idak bolong bolong sholatnyo. Jangan sampek kito mentingke dunio daripado sholat limo waktu. Ingatlah kisah Nabi besak kito Muhammad SAw pas dio ngelakuke perjalanan Isra Miraj nyampek nembus langit ke tujuh. Amen nak dibandingke jumlah sholat yang diperintahke Allah SWT samo banyak nyo nikmat yang dikasihke ke umat manusio ini dak seberapo sebenernyo. Kito cuma disuruh sholat limo waktu bae, itu pun kebaikannyo buat kito dewek bukan buat Allah SWT. Tapi masih bae banyak diantark kito yang masih galak telat bahkan idak ngelaksanokennyo. Ayo lah buat umat Islam, jangan sampe tinggal sholat limo waktu, kalo biso sholatnyo jugo jangan ditunda tunda teros. Sholt nih tiang agama kito, pomdasi kito untuk ngadepi kehidupan. Jadi mulai sekarang jangan lagi kito tinggalke sholat limo waktu.
Menurut aku agama Islam yang sudah jadi agama yang aku anut sekarang ini adalah agama yang paling sempurno dari agama lain. Menurut aku, setelah aku berusaho buat ngertiin agama lain, satu hal yang buat aku yakin smao agama islam adalah ajaran ketauhidannyo. Memang bener mano mungkin di dunio ini ado kekuatan yang biso nyamoi tuhan, tuhan ya tuhan dak aktek yang biso menyamoi kekuatan tuhan. Dan tuhan jugo bukan merupoke manusio biaso, tuhan yang menciptake manusio mako dak mungkin tuhan samo dengan manusio. Selain itu jugo tuhan dalam agama islam punyo 99 sifat sempurno yang mano memang menunjukan amen tuhan di agama Islam memang luar biaso dan dak punyo saingan. Hal ini yang ngebuat aku semakin yakin samo agama Islam, menurut aku Islam memang dicipatke Allah SWT untuk menyempurnoke ajaran Allah SWT lewat rosul rosul terdahulu.
Pengalaman aku nyobak makan ditempat makan viral di surabaya yang viral di youtube . sego sambel mak yeye yang ado didaerah wonokromo Surabaya ini dak pernah sepi pembeli. Mulai dari rakyat kalangan bawah nyampek ke wong-wong beduit rela ngantri untuk sepiring ato sebungkus nasi sambel mak yeye. Amen dijingok tempat jualannyo sederhana nian , tapi antriannyo dak abes-abes. dari mulai buka jam 9 malem nyampek ke jam 4 subuh dak berenti yang beli. Amen diliat menunyo sebenernyo sederhana bae, nasi sambel samo lauk telok, ayam, lele samo lalapan. Tapi ujinyo raso sambelnyo yang punyo ciri khas itu yang bikin wong rela ngantri. Tapi menurut aku sebenernyo biaso bae untuk sambel dan makananyo , tapi memang untuk hargonyo  murah nian. Nasi sambel mak yeye jugo biso dipesen lewat onlen, buat yang males pegi ngantri.